**KLAIPĖDOS MIESTO SAVIVALDYBĖS TARYBA**

**peticijų komisijos POSĖDŽIO PROTOKOLAS**

2019-12-04 Nr. TAR1-179

Klaipėda

Posėdis vyksta 2019-12-03. Posėdžio pradžia 11.00 val.

Posėdžio pirmininkas – Kazys Bagdonas.

Posėdžio sekretorė – Aldutė Meniakina.

Posėdyje dalyvauja komisijos nariai: Asta Ivanauskienė, Elida Mantulova, Arūnas Andziulis, Lina Skrupskelienė (sąrašas pridedamas).

Darbotvarkė.

Dėl kreipimosi „Dėl padėties Nėgių gatvėje“ pripažinimo peticija. Pranešėjas K. Bagdonas.

SVARSTYTA. Kreipimosi „Dėl padėties Nėgių gatvėje“ pripažinimas peticija. Pranešėjas K. Bagdonas.

K. Bagdonas informuoja, kad gautas Mažojo Klaipėdos licėjaus moksleivių tėvų bendruomenės (Nėgių g. 5, Klaipėda) kreipimasis, kuriuo prašoma išspręsti konfliktą, atsižvelgiant į išdėstytas aplinkybes keičiant kelio ženklus. Pastebi, jog pateiktas kreipimasis neatitinka Peticijų įstatymo keliamų reikalavimų ir mano, jog šį kreipimąsi reikia perduoti nagrinėti Savivaldybės administracijai.

A. Ivanauskienė pažymi, kad pagal LR teisės aktais įtvirtintą reguliavimą, esminis peticijos teisės instituto požymis yra tas, kad peticijoje išdėstytiems reikalavimams ar siūlymams tenkinti reikia priimti naują, pakeiti, papildyti ar pripažinti netekusiu galios galiojantį teisės aktą, o šie siūlymai yra svarbūs ne tik pareiškėjui, bet ir visuomenei, savivaldybei ar valstybei. Peticija **–**tairašytinis arba elektroninis pareiškėjo kreipimasis į Seimą, Vyriausybę ar savivaldybės institucijas su reikalavimais ar siūlymais spręsti Peticijų įstatymo (toliau – PĮ) 3 str. 1 d. nurodytus klausimus, kai tam reikia priimti naują teisės aktą, pakeisti, papildyti ar pripažinti netekusiu galios galiojantį teisės aktą ir kai peticijų komisijos tokį kreipimąsi pripažįsta peticija (PĮ 2 str. 4 d.). Kreipimesi gali būti reikalaujama ar siūloma spręsti tokius klausimus: žmogaus teisių ir laisvių apsaugos ar įgyvendinimo; valstybės ir savivaldybės institucijų reformavimo; kitus visuomenei, savivaldybėms ar valstybei svarbius klausimus (PĮ 3 str. 1 d.).

Pažymi, jog pagal PĮ 9 str. 3 d. kreipimasis nepripažįstamas peticija, jei:

1) jis neatitinka šio įstatymo 3 str. reikalavimų;

2) iškeltų reikalavimų ir siūlymų tenkinimui nereikia priimti naujo teisės akto, pakeisti, papildyti ar pripažinti netekusiu galios galiojančio teisės akto;

3) tas pats pareiškėjas dėl tų pačių reikalavimų ir siūlymų per kalendorinius metus tai pačiai institucijai padavė daugiau kaip vieną kreipimąsi;

4) pareiškėjas visiškai nepagrindžia kreipimesi išdėstytų reikalavimų ir siūlymų ar kitaip piktnaudžiauja peticijos teise;

5) peticijų komisija per kalendorinius metus dėl tų pačių reikalavimų ir siūlymų, išdėstytų kreipimesi, jau yra priėmusi sprendimą;

6) kreipimąsi paduoda jaunesnis kaip 16 metų Lietuvos Respublikos pilietis, ne Lietuvos Respublikos pilietis ar užsienietis, nuolat gyvenantis Lietuvos Respublikoje, arba jų grupė.

Pagal PĮ 4 str. 1 d. 3 p. kreipimesi turi būti nurodomas prašymas pripažinti jį peticija, kreipimosi padavimo priežastys ir tikslai.

Komisijos nariai, susipažinę su pateikto kreipimosi turiniu ir išsakę savo nuomones, siūlo gauto kreipimosi nepripažinti peticija, kadangi jis netinka Peticijų įstatymo 3 str. 1 d., 4 str. 1 d. 3 p., 9 str. 3 d. 1 p., 2 p. numatytų reikalavimų, keliamų peticijai. Komisijos nariai siūlo kreipimąsi perduoti nagrinėti Savivaldybės administracijai kitų įstatymų ir teisės aktų nustatyta tvarka bei apsvarstyti šią situaciją Savivaldybės tarybos Kultūros, švietimo ir sporto bei Miesto ūkio ir aplinkosaugos komitetuose.

NUTARTA:

1. Kreipimosi nepripažinti peticija.

2. Perduoti kreipimąsi Savivaldybės administracijai išnagrinėti teisės aktų nustatyta tvarka, pateikiant atsakymus pareiškėjams ir Peticijų komisijai.

3. Perduoti kreipimąsi svarstyti Savivaldybės tarybos Kultūros, švietimo ir sporto bei Miesto ūkio ir aplinkosaugos komitetuose.

Posėdžio pabaiga 11.20 val.

Posėdžio pirmininkas Kazys Bagdonas

Posėdžio sekretorė Aldutė Meniakina